
 1.11.2017
 BG
 Официален вестник на Европейския съюз
 L 285/1
 РЕГЛАМЕНТ ЗА ИЗПЪЛНЕНИЕ (ЕС) 2017/1977 НА КОМИСИЯТА
 от 26 октомври 2017 година
 за отмяна на Регламент за изпълнение (ЕС) No 876/2014 относно класирането на някои стоки в Комбинираната номенклатура
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕС) No 952/2013 на Европейския парламент и на Съвета от 9 октомври 2013 г. за създаване на Митнически кодекс на Съюза (1), и по-специално член 57, параграф 4 и член 58, параграф 2 от него,
 като има предвид, че:
 (1)
 По силата на Регламент за изпълнение (ЕС) No 876/2014 (2) Комисията класира преносимо захранвано от батерии устройство за заснемане и записване на неподвижни изображения и видеоизображения в код по КН 8525 80 99 като друга записваща видеокамера.
 (2)
 В своето решение по съединени дела C-435/15 и C-666/15 (3) Съдът постанови, че Регламент за изпълнение (ЕС) No 876/2014 е невалиден.
 (3)
 В името на правната сигурност разпоредбите, които са били обявени за невалидни от Съда, следва да бъдат официално премахнати от правния ред на Съюза.
 (4)
 Затова Регламент за изпълнение (ЕС) No 876/2014 следва да бъде отменен.
 (5)
 Мерките, предвидени в настоящия регламент, са в съответствие със становището на Комитета по Митническия кодекс,
 ПРИЕ НАСТОЯЩИЯ РЕГЛАМЕНТ:
 Член 1
 Регламент за изпълнение (ЕС) No 876/2014 се отменя.
 Член 2
 Настоящият регламент влиза в сила на двадесетия ден след деня на публикуването му в Официален вестник на Европейския съюз.
 Настоящият регламент е задължителен в своята цялост и се прилага пряко във всички държави членки.
 Съставено в Брюксел на 26 октомври 2017 година.
 За Комисията,
 от името на председателя,
 Stephen QUEST
 Генерален директор
 Генерална дирекция „Данъчно облагане и митнически съюз“
 (1) ОВ L 269, 10.10.2013 г., стр. 1.
 (2) Регламент за изпълнение (ЕС) No 876/2014 на Комисията от 8 август 2014 г. относно класирането на някои стоки в Комбинираната номенклатура (ОВ L 240, 13.8.2014 г., стр. 12).
 (3) Решение на Съда на Европейския съюз от 22 март 2017 г., GROFA и др., C-435/15 и C-666/15, ECLI:EU:C:2017:232.
 